এ মৌসুমে লাখ লাখ টাকা গোনা মানুষগুলো এখন শুধু শূন্যই হয়ে যায়নি, তারা রীতিমত ঋণের বোঝা কাঁধে নিয়ে ঘুরছে। খাদ্য কোম্পানির কাছে অনেক টাকার ঋণ একেকজন খামারির। কারো কারো পক্ষে এই দায় শোধ করা কঠিন, শেষ পর্যন্ত ভিটেমাটি হারাতে হয় কি-না এমন সংশয় তাদের মধ্যে কাজ করছে। ঋণগ্রস্ত অবস্থা থেকে সামনে এগুনোর কোনো আশার আলো নেই  শাহবাজপুর গ্রামের মাছ চাষিদের। তাদের পাঁচ বছর ধরে এগিয়ে নেয়া স্বপ্ন এখন শুধুই দুস্বপ্ন।